cyanic-selkie/wikianc huggingface dataset:
Rosales
Kenmerke
Die kelk- en kroonblaarkranse is vyfledig (pentameer) en daar is altyd 'n groot aantal meeldrade aanwesig. Die aantal stampers wissel van een tot baie, en in die vrugbeginsel word heelwat variasie aangetref. Die blombodem is komvormig en die meeldrade en kroonblare is met die rand daarvan vergroei om ’n hipantium om die vrugbeginsel(s) te vorm. 'n Groot verskeidenheid van vrugtipes word aangetref.
Ein feste Burg ist unser Gott
Dit word in die Evangelische Gesangbuch (die huidige Gesangboek van Duitssprekende gemeentes van die Evangeliese Kerk in Duitsland, Elsas-Lotaringe, Oostenryk en Luxemburg) onder nommer 362 gelys, in die Switserse Evangelies-Gereformeerde Gesangboek onder nommer 32, in die Mennonitiese sangboek onder nommer 430, in die Adventistiese Gesangboek onder die nommer WLG 332, in die Duitse Gesangboek van die Kerk van Jesus Christus van die Heiliges van die Laaste Dae onder nommer 40 en in die Duitse Gesangboek van die Nieu-Apostoliese Kerk onder die nommer 142.
Afrikaanse vertaling
Hy is 'n vesting in die nood
ons weet by al sy lis
God Self stel aan hom perke.
Anne-Vibeke Mogensen
Anne-Vibeke Mogensen (gebore 28 Maart 1953) is 'n Deense aktrise. Sy is bekend vir haar rolle in die rolprente Idealisten (2015) en Long Story Short (2015), en in die televisiereekse Fæhår og Harzen (1995) en Strisser på Samsø (1997).
Leonard Cohen
Biografie
Hy is op 7 November 2016 in Los Angeles in die Verenigde State oorlede. Sy vyftiende ateljee-album Thanks for the Dance met nege nuwe liedere, waaraan Leonard Cohen kort voor sy afsterwe nog aan gewerk het, is deur sy seun Adam voltooi. Dit is in November 2019 postuum vrygestel.
1411
Die jaar 1411 was 'n gewone jaar wat volgens die Gregoriaanse kalender op 'n Dinsdag begin het. Dit was die 11de jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
De Telegraaf
20ste eeu
Tydens die Eerste Wêreldoorlog, toe Nederland amptelik neutraal was, het Holdert se Franse simpatieë en sy pro- Britse standpunt veroorsaak dat die De Telegraaf kontroversieel was, aangesien Nederland destyds Duitsgesind was.
Henri Georges Fourcade
Weens sy swak menseverhoudinge word hy vir die pos van landmeter-generaal van die Kaapkolonie oor die hoof gesien. Gevolglik bedank hy in Februarie 1905 na 22 jaar uit die diens van die Bosboudepartement. Hierna besit hy ‘n plaas, ‘n saagmeul en ‘n winkeltjie. Tydens die Eerste Wêreldoorlog doen hy goeie sake en word ryk.
Plantkundiges het groot waardering vir sy werk en sy erns en deeglikheid gehad. Rhodes Universiteit en die Universiteit van Kaapstad het ere-doktorsgrade aan hom toegeken.
Nebraska
Nebraska (Engels: State of Nebraska) is 'n deelstaat in die midweste van die Verenigde State van Amerika met 'n bevolking van rofweg 1,9 miljoen en met 'n oppervlakte van 200 520 vierkante kilometer. Dit is een van die deelstate wat in die Groot Vlaktes lê en waar landbou 'n belangrike rol in die ekonomiese lewe speel.
Nebraska word in die noorde deur Suid-Dakota, in die ooste deur Iowa en Missouri, in die suide deur Kansas en Colorado, en in die weste deur Wyoming begrens. Dit is die 37ste staat wat tot die Unie toegelaat is.
Tarkastad
Geskiedenis
Die eerste koloniste uit die weste het hulle voor die Groot Trek reeds in die huidige distrik Tarka kom vestig. Omdat Queenstown, waar 'n plaaslike gemeente van die NG Kerk eers in 1853 gestig is, steeds meer as 60 km van die latere Tarkastad geleë was en dus net 'n geringe verbetering beteken het vir die bearbeiding van die plaaslike lidmate wat lank die byna 80 km lange afstand na Cradock moes aflê om hulle kerklike voorregte te geniet, gee die behoefte aan 'n kerkplaas in 1862 aanleiding tot die stigting van 'n dorp op die plaas Boschfontein in die voorheuwels van die Winterberg. Die gemeente Tarkastad is gevolglik plegtig in 1863 gestig met ds. J.G.S. de Villiers as die eerste herder en leraar. Die eerste kerkie in Greystraat is in 1880 verwissel vir die huidige, sierlike kerkgebou van klip op sy ruim erf in die middel van die dorp.
Sirkumstellêre skyf
duimnael|350px|thumbtime=50|Die ster SAO 206462 het ’n ongewone sirkumstellêre skyf.
David Oistrakh
Internasionale roem
Oistrakh het internasionaal bekend geword nadat hy verskeie nasionale en internasionale kompetisies gewen het. Tydens die Tweede Wêreldoorlog het in die Sowjetunie opgetree. In 1942 het hy die Stalin-prys gewen. Toe Nazi-Duitsland die Sowjetunie binneval, het hy na die voorste linies gegaan en onder uiters moeilike omstandighede vir die soldate en fabriekswerkers gespeel. Sy dapperste daad was om in die winter van 1942 Tsjaikofski se vioolconcerto tot aan die einde uit te voer tydens die Slag van Stalingrad terwyl die Duitse lugmag Stalingrad gebombardeer het.
Cladocroce spatula
Die liggaam van die spons bestaan uit kieselnaalde en sponginevesels en is in staat om baie water op te neem.
Tamzin Malleson
Tamzin Malleson (gebore 1 Mei 1974) is 'n Engelse aktrise. Sy is bekend vir haar rolle in die televisiereekse Poirot (1989), Midsomer Murders (1997), Teachers (2001), en Bodies (2004).
Cardi B
Cardi B (gebore 11 Oktober 1992) is 'n Amerikaanse aktrise en komponis. Sy is ook 'n LGBTQ+ aktivs. Sy identifiseer haarself as biseksueel.
T.J. Haarhoff
Openbare rol
Prof. Haarhoff was lid van die Suid-Afrikaanse Akademie vir Wetenskap en Kuns, buitelandse lid van die École Palatine in Frankryk, genoot van die Royal Society of Arts in Londen. Hy was waarskynlik die eerste Afrikaanssprekende wat laasgenoemde onderskeiding verwerf het. Hy het die Nedbank-Akademieprys vir Vertaalde Werk in 1952 gewen en is in 1969 'n erelid van die SA Akademie gemaak.
2017-’18 Pro14-seisoen
Die veertien spanne wat aan die kompetisie deelgeneem het verteenwoordig Ierland (Connacht, Leinster, Munster en Ulster), Italië (Benetton Treviso en Zebre), Skotland (Edinburgh en Glasgow Warriors), Suid-Afrika ( en ) en Wallis (Cardiff Blues, Dragons, Ospreys en Scarlets).
Hipogeum van Ħal-Saflieni
Tweede vlak
Die tweede vlak is geopen toe die oorspronklike bouers vermoedelik gemeen het dat die eerste vlak nie meer voldoende is nie. Hierdie vlak bevat verskeie oënskynlik belangrike kamers:
Ekostreek
Daar is ook ander navorsers wat probeer het om die natuur van die wêreld in streke in te deel. Daar is byvoorbeeld die fitogeografiese indeling in floraryke. Die WWF se indeling is egter van die mees grondige. Dit is op wetenskaplike basis opgebou en probeer 'n sintese van plante- en diereverspreidings te wees.
1416
Die jaar 1416 was 'n skrikkeljaar wat volgens die Gregoriaanse kalender op 'n Maandag begin het. Dit was die 16de jaar van die 15de eeu n.C. In teenstelling met gewone jare het die jaar 366 dae en 'n 29 Februarie gehad.
Ekostreek
Landekostreke
'n Ekostreek behoort tot een van die 14 WWF-biome en een van die 8 ekosones.
TSG 1881 Sprockhövel
TSG se grootste na-oorlogse prestasie was om in 2000 die eerste keer na die Oberliga Wesfale te promoveer.
Suid-Afrikaanse rand
Die Suid-Afrikaanse rand is die geldeenheid van Suid-Afrika sedert republiekwording en desimalisasie in 1961, toe dit die Suid-Afrikaanse pond vervang het. Die naam is afgelei van die Witwatersrand, Suid-Afrika se skatkamer van minerale rykdomme. Dit is ook 'n amptelike geldeenheid van die Gemeenskaplike Monetêre Gebied wat Suid-Afrika se buurlande Eswatini (saam met die lilangeni), Lesotho (saam met die loti) en Namibië (saam met die Namibiese dollar) insluit. Dié lidlande se geldeenhede word gelykstaande gehou aan die Suid-Afrikaanse rand. Daarbenewens is die rand 'n nieamptelike geldeenheid van Angola (naas die kwanza), Zambië (naas die kwacha) en Zimbabwe (saam met verskeie ander geldeenhede). Die rand is voorheen ook in Botswana (1966–1976), Suidwes-Afrika (1961–1990) asook die bantoestans van Bophuthatswana, Ciskei, Transkei en Venda gebruik.
Hedendaagse slawerny
Moderne slawerny is 'n multimiljoenrandbedryf wat na raming VSA$35 miljard per jaar genereer. Die Verenigde Nasies raam dat sowat 27 miljoen tot 30 miljoen individue tans in die slawehandel vasgevang is. Indië het die meeste slawe van enige land, sowat 18.4 miljoen. China is tweede met 3.4 miljoen slawe, gevolg deur Pakistan (2.1 miljoen), Bangladesj (1.5 miljoen), en Oesbekistan (1.2 miljoen). Volgens die persentasie van die bevolking wat in slawerny leef, het Oesbekistan die meeste met 4%, gevolg deur Kambodja (1.6%), Indië, (1.4%) en Katar (1.4%).
Suid-Afrikaanse rand
Apartheidsera
Tussen 1970 en 1980 is 'n gemiddelde groei van 3,7% gehandhaaf. Dit was die begin van sanksies en die oliekrisis van 1973 toe die binneland groot toenames in vervoerkoste ervaar het. Brandstof-rantsoenering en spoedbeperkings was aan die orde van die dag.
Post-Apartheid
Gordhan is in Maart 2017 vir 'n tweede keer as Minister van Finansies ontslaan. Dit het tot groot burgerlike protes en ook onrus in die ANC gelei. Die land se kredietgradering is kort daarna tot rommelstatus afgegradeer.
Hedendaagse slawerny
Oorsake
Moderne slawerny kan heel winsgewend wees,  en korrupte regerings laat dit stilswyend toe, hoewel dit onwettig is. Die jaarlikse inkomste van mensehandelaars was in 2004 geraam as tussen VSA$5 en VSA$9 miljard,  hoewel die wins aansienlik laer is. Amerikaanse slawe is in 1809 vir sowat $40,000 (in vandag se geld) verkoop. Deesdae kan 'n slaaf vir $90 gekoop word. Die verpligte krygsdiens van kindersoldate deur party regerings word dikwels beskou as 'n vorm van slawerny wat deur die regering goedgekeur is.
Kinderarbeid
Kinders maak sowat 26% van hedendaagse slawe uit. Die meeste is huiswerkers of werk in die kakao-, katoen- en visbedryf. Baie word verhandel en seksueel uitgebuit. In oorloggeteisterde lande word kinders ontvoer en aan politieke partye verkoop om as kindersoldate te gebruik. Gedwonge kinderarbeid is die oorheersende vorm van slawerny in Haïti.
Allan Gray Orbis-stigting
Geskiedenis
Die stigting is in 2005 gestig deur die filantroop en sakeman Allan Gray, wat entrepreneurskap beskou as ’n integrale deel van ekonomiese vooruitgang van ’n land. Dié beskouing spoor Gray se filantropiese bydraes al die afgelope 35 jaar aan. Die hoofdoelwit van die stigting is die ontwikkeling van entrepreneurs deur die Allan Gray-beurs en Allan Gray-genootskappe. Prof. Jakes Gerwel was tot sy dood in 2012 voorsitter van die stigting.
Vennote
Die stigting sluit vennootskappe met etlike instellings om sy doelwitte te bereik. Die skoel en universiteite word gekies op grond van die uitstaande gehalte van hul onderrig en die vermoë om kandidaatgenote en genote van hoogstaande gehalte te lewer.
Allan Gray
Sy welvaart is in Oktober 2013 op VS$8,5 miljard (destyds sowat R85 miljard) geraam, wat hom aansienlik ryker gemaak het as bekende welgesteldes in Suid-Afrika soos Nicky Oppenheimer, Johann Rupert en Christo Wiese. Gray laat hom selde afneem, hy staan nie mediaonderhoude toe nie en vermy publisiteit sover hy kon. Daarom is selde oor die rykste Suid-Afrikaner geskryf of berig, al was hy die stigter van een van die suksesvolste finansiële instellings in die land.
Hy was getroud met Gill, vir meer as 50 jaar, en hulle het drie kinders, Trevor, Jenny en Will. Hy laat sewe kleinkinders en twee agterkleinkinders agter.
Franklyn Farnum
Franklyn Farnum (5 Junie 1878 – 4 Julie 1961) was 'n Amerikaanse akteur. Hy was bekend vir sy rolle in die rolprente Bringing Home Father (1917), The Man Who Took a Chance (1917), $5,000 Reward (1918), en Sunset Boulevard (1950).
Peter Sloterdijk
Filosofiese styl
Soos Friedrich Nietzsche, bly Sloterdijk oortuig dat kontemporêre filosowe "gevaarlike denke" moet koester en hulself laat "ontvoer" deur kontemporêre “hiper-kompleksiteite". Hulle moet ons huidige humanistiese en nasionalistiese georiënteerde wêreld versaak vir 'n wyer horison wat beide ekologies en globaal is. Sloterdijk se filosofiese styl prober om 'n balans te vind tussen 'n sterk akademiese en 'n anti-akademiese benadering. Vanuit 'n sosiologiese vertrekpunt sien Andreas Dorschel vir Sloterdijk se tydige innovasie aan die begin van die 21ste eeu as die voorstelling van die beginsels van sterstatus in die filosofie. Sloterdijk homself, stel dat oordrywing nodig is om aandag te kry en beskryf die manier waarvolgens hy sy idees aanbied as "hiperbolies".
1420
Die jaar 1420 was 'n skrikkeljaar wat volgens die Gregoriaanse kalender op 'n Saterdag begin het. Dit was die 20ste jaar van die 15de eeu n.C. In teenstelling met gewone jare het die jaar 366 dae en 'n 29 Februarie gehad.
Vivien Cardone
Vivien Cardone (gebore 14 April 1993) is 'n Amerikaanse aktrise en vervaardiger. Sy is bekend vir haar rolle in die rolprent A Beautiful Mind (2001) en in die televisiereekse One Life to Live (1968), Law & Order: Special Victims Unit (1999), en Everwood (2002).
Tsitsikamma- Nasionale Park
Die hoofdoel van die park is die beskerming van die seelewe, en op die oomblik is dit die enigste mariene park in Suider-Afrika. Die seekuspark strek van 800 m die see in tot ongeveer die rand van 'n eskarp wat direk langs die kus geleë is. Die reënval wissel tussen ongeveer 913 mm langs die kus en 1 120 mm en hoër op die plato, en talle stroompies en riviere vloei oor of deur die eskarp na die see.
Plantegroei
Albei spesies word aangetref in 'n verskeidenheid woudtipes, wat wissel van droog tot nat, maar die outeniekwageelhout of kalander (Podocarpus falcatus) word nie in baie nat woude aangetref nie. In die droër woudtipes word die geelhoutbome nie so hoog soos in die vogtiger woudtipes nie. Geelhoutbome is van die grootste bome in die Tsitsikammawoude en die bekende Groot Boom in die bospark is 'n kalander. Die groot geelhoutbome kan dikwels maklik herken word aan die ligene van die genus Usnea, bekend as "oumansbaard", wat aan die blare van die bome hang.
Seelewe
Die volopste visse in hierdie poeletjies is verskeie klipvisse (veral Clinus cottoides en Clinus superciliosus). Klipsuiers is klein vissies met gewysigde pektorale vinne wat onderaan rotse vassuig en ook algemeen in hierdie poeletjies aangetref word. 'n Groot aantal wiere, veral rooiwiere, word in die infragety- en laer balanoïedsone aangetref. Veral in sloepe waar die branderaksie baie hewig is, groei die wiere dig opmekaar. Een van die algemene wiere wat hoër op in die tussengetysone voorkom, is die seeslaai (Ulva rigida), wat meestal kort afgevreet word deur seeslakke en die rotse baie glad kan maak.
Bekende hengelvisse wat langs die Tsitsikammakus voorkom is die elf, stompneus, kabeljou, poenskop (biskop), dassie of kolstert en galjoen, asook diepwatervisse soos rooisteenbras, dageraad en roman, wat andersins net van bote af gevang kan word. Hengel is vroeër langs die Tsitsikammakus toegelaat, maar sedert 1978 word dit beperk tot 'n strook van ongeveer 2 km wes van die ruskamp.
Jacques Dusseau & Co
Die eerste bestuurders was die broers Fellema. Van die maatskappy se belangrike publikasies was onder meer die werke van ds. Andrew Murray, P. Huet se Afrikaansche gedichten (1867; sesde uitgawe 1894) en C.W.H. van der Post se Ignas Prinsloo of volharding bekroond'' (1899).
Primrose Hill
Die gebied word deur twee moltreinstasies bedien - Chalk Farm in die noordooste en Swiss Cottage noordwes van Primrose Hill. Die Primrose Hill-brug verbind die buurt met die Londense Dieretuin en Regent's Park anderkant die Regent's Canal.
Mountain View, Johannesburg
Mountain View is 'n voorstad van Johannesburg, Suid-Afrika. Dit is in Johannesburg se E-streek geleë.
Sonny West (akteur)
Sonny West (5 Julie 1938 – 24 Mei 2017) was 'n Amerikaanse akteur. Hy was bekend vir sy rolle in die rolprente The Navy vs. the Night Monsters (1966), Stay Away, Joe (1968), Bigfoot (1970), en E.S.P. (1983).
Spegte
Bou
Spegte se sigodaktiele voetanatomie posisioneer die vier tone vir 'n behendige x-vormige greep. Enkele kleiner spesies in genera Picoides en Sasia het egter slegs drie tone.
Oaklands, Johannesburg
Oaklands is 'n voorstad van Johannesburg, Suid-Afrika. Dit is in Johannesburg se E-streek geleë.
Windhoek
Windhoek Internasionale Lughawe (WDH)
Hosea Kutako Internasionale Lughawe, 42 km oos van Windhoek kan tot 400 000 passasiers per jaar hanteer. Dit het een aanloopbaan sonder kapasiteitsbeperkings. Ander internasionale lughawens is in Walvisbaai en Lüderitz. Daagliks vlugte vertrek na Frankfurt in Duitsland en Johannesburg, die spil waarom Suider-Afrika se lugverkeer draai, is twee uur per vliegtuig daarvandaan, vanwaar daar na meer as 50 stede gevlieg kan word. Tot hul bankrotskap het die Suid-Afrikaanse Lugdiens en Air Namibia daaglikse vlugte na WDH gevlieg, met TAAG Angola Airlines wat steeds twee-weekliks na en van Luanda vlieg.
Orkaan Katrina
Die verloop van die storm
Katrina is op 23 Augustus as die twaalfde tropiese orkaan-laagdrukgebied oor die suid-oostelike Bahama-eilande gevorm. Die orkaan het as gevolg van die wisselwerking tussen 'n tropiese golf en die oorblyfsels van die tiende tropiese laagdrukgebied-storm ontstaan. Aangesien die meteorologiese omstandighede gunstig was vir die vorming van 'n groter storm, het die laagdrukgebied reeds teen die oggend van 24 Augustus orkaansterkte bereik en is voortaan "Katrina" genoem. Katrina het toe in die rigting van die deelstaat Florida beweeg. duimnael|links|200px|Die verloop van Orkaan Katrina Kort nadat dit as 'n kategorie 1-orkaan geklassifiseer is, het Katrina die oggend van 25 Augustus die gebied tussen die stede Hallandale en Aventura naby Miami (Suid-Florida) oorgesteek. Nege mense het hulle lewens hier verloor. Katrina het daarna 'n bietjie begin verswak en is vir enkele ure herklassifiseer as 'n tropiese storm. duimnael|regs|200px|Die oog van die orkaan, soos gesien vanuit 'n vliegtuig Toe die storm weer die waters van die Golf van Meksiko bereik het dit binne 'n uur opnuut tot orkaansterkte versnel, danksy hoë temperature en die kringvormige warm seestroming van Loop Current, wat nuwe energie aan die storm verskaf het,.
Die gevolge
Katrina is die duurste werwelstorm ooit wat die VSA getref het. Die skade van meer as 1 100 miljard rand wat Katrina berokken het, oortref selfs dié van Orkaan Andrew, wat die suide van Florida in 1992 verwoes het, en dié van die aardbewing in die Indiese Oseaan, wat tot die tsoenami-ramp van 2004 gelei het.
Xian Y-7
Ontwikkeling
China het die Antonof An-24 reeds vroeg in sy produksieloop ingevoer en ook lisensies vir die vervaardiging van die vliegtuie en sy enjins beding. In 1966 het die Xi'an-vliegtuigfabriek met die plaaslike produksieprojek van die An-24 begin. Die eerste An-24T wat deur die Chinese saamgestel is, het op 25 Desember 1970 sy nooiensvlug onderneem. Die produksie is in 1977 geloods by die Xi'an-vliegtuigfabriek, maar die vordering was stadig weens die nadelige gevolge van die Kulturele Rewolusie, met 'n voorproduksievliegtuig wat op 17 April 1982 aan die publiek by die Nanyuan-lugbasis naby Beijing vertoon is. Die Dongan WJ-5A1 turboskroefenjin is as die Y-7 se kragbron gekies. Die eerste produksievliegtuig het eers in Februarie 1984 gevlieg, wat 'n aanduiding is van die stadige vordering (agtien jaar van lisensie tot produksie).
Die Chinese vliegtuie is gelykgestel aan die An-24RV met 'n volledige stel vensters en die aanjaerstraalenjin. Die grootste deel van die vroeë aflewerings is aan die Lugmag van die Volksbevrydingsleër (People's Liberation Army Air Force [PLAAF]) gelewer, meestal vir vervoer, met 'n paar in 52-sitplek-lugrederykonfigurasie vir die Civil Aviation Administration of China (CAAC). Na die aanvanklike gelisensieerde produksieloop, is die Y-7 apart van die An-24 ontwikkel met 'n reeks opgraderings wat uitloop op die Xian MA60 (Modern Ark)-reeks.
Draaihalse
Soos die egte spegte het hulle egter ook groot koppe met lang tonge wat gebruik word om insekprooi uit gaatjies te onttrek. Hul prooi word gevind in verweerde of verrottende hout, maar hulle sal ook op kaal grond soek na miere.
Hul pote is soos ander spegte ook sigodaktiel met twee tone wat vorentoe wys, en twee agtertoe. Ververing vind in die somer plaas, maar kan tot in die winter voortduur. Hul stemme is nasaal en spegagtig. Hul Afrikaanse naam (vgl. ook Engels: wrynecks) is daaraan te danke dat hulle hul kop 180 grade kan draai.
Maputalandoordeelboom
Die Maputalandoordeelboom (Erythrophleum lasianthum) is 'n middelgroot tot groot boom. Dit kom voor in droë woude - vanaf die noorde van KwaZulu-Natal tot noord van Maputo.
Lierstert-varkvis
Die Lierstert-varkvis (Bodianus anthioides) is 'n vis wat wydverspreid voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Lyretail hogfish.
Walter Mondale
Mondale is in Ceylon, Minnesota, gebore en studeer in 1951 aan die Universiteit van Minnesota nadat sy Macalester College studeer. Daarna het hy in die Amerikaanse leër gedien tydens die Koreaanse oorlog voordat hy in 1956 'n regte-graad behaal het. Hy is in 1955 met Joan Adams getroud. Mondale werk as advokaat in Minneapolis en word in 1960 deur Goewerneur Orville Freeman aangestel as prokureur-generaal in Minnesota en word verkies tot 'n volle termyn as prokureur-generaal in 1962 met 60% van die stemme. Hy is deur goewerneur Karl Rolvaag in die Amerikaanse Senaat aangestel na die bedanking van senator Hubert Humphrey na die verkiesing van Humphrey as vise-president in 1964. Mondale is in 1966 verkies tot 'n volle Senaatsperiode en herkies in 1972, en bedank in 1976 omdat hy voorberei het om as vise-president te dien in 1977. Terwyl hy in die Senaat was, het hy verbruikersbeskerming, billike behuising, belastinghervorming en die desegregasie van skole gesteun; hy dien in die Church-komitee.
Kimi ga Yo
Lirieke
Chiyo ni
Mag u heerskappy
voortduur vir 'n duisend jaar,
千代に
苔の生すまで
Bobslee
Bobslee is 'n sport wat tydens die Olimpiese Winterspele beoefen word waartydens deelnemers met 'n vaartbelynde slee teen 'n ysbaan afgly. Die sport se naam is van die Engelse werkwoord to bob afgelei, wat beteken om op en af te beweeg. Deelnemers beweeg hulself op die regte plekke vorentoe en agtertoe om te versnel.
Bamboesspruit, Oos-Kaap
Die Bamboesspruit is 'n spruit wat in die verre-noorde van die Oos-Kaap, Suid-Afrika vloei. Dit is 'n klein lopie van die Diepspruit wat op sy beurt 'n sytak van die Kraairivier is.
Charlie Hofmeyr
Charles James Hofmeyr (Hanover, 11 Julie 1888 – Kaapstad, 31 Maart 1954) was hoofinspekteur van onderwys in Kaapland en onder meer van 1918 tot 1924 hoof van die hoërskool op Ceres, wat sedert 1949 as die Hoërskool Charlie Hofmeyr bekendstaan. Hy is ook bekend vir die kinderverse wat hy geskryf het.
Afkoms
Charlie Hofmeyr was een van die vyf kinders uit ds. Arend Hofmeyr (1837–1903) van die NG gemeente Hanover se tweede huwelik, met Jane Gray Wright (Skotland, 25 Augustus 1850 – Stellenbosch, 27 Oktober 1940) op 17 Desember 1884 op Somerset-Oos. Hofmeyr was ’n kleinseun van Arend Hermanus Hofmeyr (Kaapstad, 17 April 1802 – Somerset-Oos, 9 Maart 1887) van die landgoed Waterhof in die Kaapse stadskom, ’n kleinseun van die Hofmeyr-stamvader Johann Heinrich Hofmeyr (Ibbenbüren, Münster, Noordryn-Wesfale, 17 Maart, 1721 – Kaapstad, 4 Julie 1805). Die stamvader het twee seuns gehad, Jan Hendrik (1759–1838), van wie Charlie Hofmeyr ’n agter-agterkleinseun was, en Stephanus Johannes Hofmeyr (1760–1826). Die politieke leier Jan Hendrik Hofmeyr was ’n neef van Charlie Hofmeyr se oupa, ’n bekende bankier in die Moederstad. Voor sy geboorte was sy vader getroud met Louisa Adriana (Wiesie, 1845–1883), met wie hy op 20 Oktober 1868 in die Paarl in die huwelik bevestig is. Sy was een van die sewe dogters van Adriaan Jacobus Louw van die Paarl wat met ’n predikant getrou het, terwyl een van haar drie broers, Attie Louw (1859–1935), 38 jaar lank predikant was van die Heidelberg, Tvl. Danksy dié verwantskap het Charlie Hofmeyr, buiten ds. Attie Louw, nog ses predikant-ooms gehad: prof. Nicolaas Hofmeyr, ds. J.R Albertyn, ds. George Murray, prof. C.F.J. Muller, ds. J.C. Truter, en ds. P.G.J. Meiring. Vyf van sy neefs van Somerset-Oos het predikant geword: Lou, Charlie, John, Georg en Andrew en benewens George Murray, nog vier van sy oom Jan Hendrik se swaers: John, Andrew, William en Charles. Van sy halfbroers uit sy vader se eerste huwelik, het Attie ’n legendariese sendeling in Njassaland geword en Jan ’n mediese sendeling in Noord-Rhodesië. Sy eie broer Willie was ’n tyd lank onderwyser in Njassaland, sy suster Issie het na dieselfde kolonie gegaan waar sy met die sendingboer Frikkie van Eeden getrou het en Lily het deur haar huwelik met ds. Kotie Retief van Njassaland ook die sendingsaak gedien. Sy jongste twee susters, Jeanette en Annie, was albei ongetroud en albei dosent aan die Universiteit van Stellenbosch. Hul moeder was voor haar huwelik skoolhoof van die Bellevue-seminarie (meisieskool) op Somerset-Oos. Sy halfsuster Maria (1875–1971) was getroud met ds. Andrew Murray McGregor, leraar van die NG gemeente Drieankerbaai van 1914 tot 1939, die kerk waarin Charlie Hofmeyr getroud is.
Winnie Mortensen
Winnie Mortensen (gebore 31 Januarie 1963) is 'n Deense aktrise. Sy is bekend vir haar rolle in die rolprente The Veterinarian's Adopted Children (1968), Fun in the Streets (1969), en Tough Guys of the Prairie (1970).
Sterkspruit
Behalwe vir die verskeidenheid van winkels en vele besighede in die dorp, is daar ook die Empilisweni Distrikshospitaal, 'n openbare regeringsbefondsde en -bestuurde distrikshospitaal. Dit is 'n vlak 1-hospitaal met 93 bruikbare beddens. Aangesien dit so naby aan die Lesotho- en die Vrystaatgrens is, maak dit ook gesondheidsdienste beskikbaar aan oorgrensbesoekers aan Sterkspruit.
Orange Grove, Johannesburg
Orange Grove is sowat 5 km noordoos van die stadsaal geleë, tussen Norwood en Sydenham. Dis in 1902 aangelê, in die jaar voor Norwood, maar die Orange Grove-hotel, eers 'n enkelverdiepingbousel van hout en sinkplate, was daar sedert die ontdekking van goud. In dié hotel het genl. Jan Smuts die stakingsleiers in 1914 ontmoet. Oorkant. aan die linkerkant van die pad na Pretoria (nou Louis Bothalaan), was 'n boord lemoen- en suurlemoenbome; vandaar die naam. Alle poskoetse na en van Pretoria (ses per dag) het in die ou dae by die hotel stilgehou voor hulle die steilte na Bereaheuwel aangedurf het. Die pad was destyds oortrek van poeierstof. Tydens die Tweede Vryheidsoorlog het 'n blokhuis naby die hotel gestaan om die smal klofie te beskerm.
Borgfeld
Geografie
In 1997 is 'n gebied van sowat veertig hektaar langs 'n klein takrivier uitgedyk en twee nuwe takriviere aangelê om aan die Wümmerivier weer sy oorspronklike rivierloop terug te gee. Die land word nie meer vir landboudoeleindes gebruik nie en het intussen tot 'n habitat vir die oorspronklike fauna, waaronder otters en ysvoëls, ontwikkel. Elsbome, wilgebome en riet, wat die oorspronklike flora gevorm en oor 'n lang tydperk nouliks meer voorgekom het, aard eweneens weer in die gebied.
Slag van Tsoesjima
Dit was die skeepsvaart se eerste beslissende seestryd wat deur moderne staal-oorlogskeepsvlote geveg is, en die eerste seeslag waarin draadlose telegrafie (radio) 'n kritieke belangrike rol gespeel het.
Die Russiese Oosseevloot
Die Russiese vloot was nie slaggereed vir 'n seegeveg nie: die skepe was 'n geruime tyd ter see, sodat die aangroeisels op die rompe die topsnelheid verminder het: die Russe kon slegs 8 knope (15 km/h) bereik.
Dendermonde
Geografiese ligging
Die Dender-rivier vloei deur die stad. Die stad lê waar die Dender-rivier in die Schelde vloei. Dendermonde lê 33 km van Gent, 28 km van Brussel, 30 km van Mechelen en 46 km van Antwerpen.
Hoofapostel
Twelve Apostles Church in Christ
In die TACC is die Hoofapostel in beheer van die kerk en word hy bygestaan deur die raad van 12 Apostels, waarvan hy deel is.
Pous Eusebius
Pontifikaat
Volgens die Liber Pontificalis was sy termyn slegs 4 maande lank, maar daar bestaan onsekerheid oor die presiese datums. Die besonderhede van sy pontifikaat het bekend geword deur sy grafskrif wat deur Pous Damasus aangebring is. 'n Stuk van die oorspronklike en 'n 6de eeuse kopie is deur De Rossi gevind in die Callixtus katakombe. Die grafskrif dui aan dat die stryery oor die hertoelating van die Christene wat hulle geloof versaak het tydens die vervolgings van keiser Diocletianus (die sg. “lapsi”), gedurende sy bewind voortgeduur het. Eusebius het die beleid wat reeds in 250 of 251 neergelê is, gehandhaaf, naamlik dat hulle hertoegelaat kon word na boetedoening. Hierdie siening is geopponeer deur Heraclius 'n leier van die lapsi. Hierdie beroering het daartoe gelei dat keiser Maxentius beide Eusebius en Heraclius uit Rome verban het. Eusebius is na Sisilië verban waar hy dood is.
Dieretoilet
Diere met 'n toegewyde ontlastingplek
'n Gereeldgebruikte toiletgebied of ashoop, geskep deur baie soogdiere, soos die dassie of mol, is ook bekend as 'n mishoop.
Piromorfiet
Piromorfiet is isostruktureel met apatiet. Dit is 'n sekundêre loodmineraal wat in geoksideerde sones in loodafsettings gevind word. Dit vorm 'n volledige reeks met mimetiet (loodchloriedarsenaat). Dit word op talle plekke in Suid-Afrika gevind, soos die Edendale-loodmyn naby Pretoria.
Gevlekte heuningwyser
Geluid
'n Insekagtige, buiksprekende tril trrrrrr wat aan die einde styg, herhaal met 1-2 minute intervalle. Dieselfde roepplek word vir maande of jare gebruik.
Airbus Group
Geskiedenis en aktiwiteite
Vroeg in 2001 het EADS en sy vennootmaatskappy in Airbus, BAE Systems, besluit om 'n ten volle geïntegreerde maatskappy te stig. Airbus het dit op 12 Julie 2001 formeel reggekry. Die nuwe reling het gelei tot aandeelhouding in Airbus van 80% (EADS) en 20% (BAE). In April 2001 het EADS ingestem om sy misielbesigheid met die van BAE Systems en Alenia Marconi Systems (BAE/Finmeccanica) saam te smelt om MBDA te vorm. EADS het 'n 37,5% aandeel in die nuwe maatskappy wat in Desember 2001 formeel gevestig is opgeneem.
Bestuur
EADS is na die stigting daarvan deur twee hoofbestuurders bestuur, een Frans, Louis Gallois, en een Duits, Thomas Enders. Op soortgelyke wys is die leierskap van die raad van direkteure deur twee medevoorsitters gedeel: Arnaud Lagardère en Manfred Bischoff. Lede van die raad van direkteure van EADS was: Manfred Bischoff, François David, Juan Manuel Eguiagaray, Thomas Enders, Noël Forgeard, Louis Gallois, Rüdiger Grube, Jean-Paul Gut, Arnaud Lagardère, Hans Peter Ring, en Michael Rogowski.
Ken Berry
Biografie
Berry is Kenneth Ronald Berry op 3 November 1933 in Moline, Illinois in die Verenigde State van Amerika gebore.
S-Bahn Rhein-Main
duimnael|upright=2.0|S-Bahn lyne duimnael|links|S-Bahn Stasie Taunusanlage duimnael|S-Bahn Stasie in 'n voorstad
Omdat die Frankfurt Metro treindiens nie ver in die voorstede deurdring nie en die voorstadtreine op stasies net buite die middestand eindig, was dit nodig om 'n vinniger vervoermiddel vanuit die stadsentrum na die voorstede te ontwikkel. Die voorstadstreine van die S-Bahn beskik oor vyf lyne wat tussen 4:30 en 0:30 uur ry. In die stad dien die S-Bahn as 'n snelmetro aangesien die afstande tussen die stasies is veel groter as by 'n gewone moltrein.
Adad
Adad in Akkadies, Isjkoer in Sumeries en Hadad in Aramees en Arabies is die name van die god van storms in die Akkadiese, Assiriese en Babiloniese panteon. Al drie word gewoonlik geskryf met die logogram DIM (wigskrif: ). In Akkadies is Adad ook bekend as Ramman ("Donderaar"). Ramman is voorheen verkeerdelik as ’n aparte god beskou.
Koördinasiegetal
Die algemene koördinasiegetalle is 4 vir 'n tetraëdriese omringing, 6 vir oktaëdriese omringing en 8 vir 'n heksaëdriese omringing.
Eenvoudige voorbeelde
Vir chemiese verbindings met 'n gereelde verpakkingsstruktuur soos natriumchloried en sesiumchloried, gee 'n telling van die naaste bure 'n goeie beeld van die omgewing van die ione. In natriumchloried het elke natriumioon 6 chloriedione as die naaste bure (om 276 pm) op die hoeke van 'n oktaëder en elke chloriedioon het 6 natriumione (ook om 276 pm) aan die hoeke van 'n oktaëder. In sesiumchloried het elke sesiumioon 8 chloriedione (om 356 pm) op die hoeke van 'n kubus en elke chloriedioon het agt sesiumione (ook om 356 pm) op die hoeke van 'n kubus.
Die twee mees algemene allotrope van koolstof het verskillende koördinasiegetalle. In diamant is elke koolstofatoom in die middel van 'n gewone tetraëder gevorm deur vier ander koolstofatome, die koördinasiegetal is vier, net soos metaan. Grafiet is gemaak van tweedimensionele lae waarin elke koolstof kovalent aan drie ander koolstowwe gebind is; atome in ander lae is verder weg en is nie die naaste bure nie, wat 'n koördinasiegetal van 3 gee.
Kerngesin
As 'n vrugbaarheidsfaktor het enkel-kerngesin-huishoudings gewoonlik 'n groter aantal kinders as samewerkende lewensreëlings volgens studies van sowel die Weste as Indië.
Die gebruik van die term
Merriam-Webster dateer die term "nuclear family" van 1947, terwyl die Oxford English Dictionary 'n verwysing na die term van 1925 het; dit is dus betreklik nuut.
Canberrastadion
Geskiedenis
Ongeveer in hierdie tyd is ook geëksperimenteer met 'n krieketkolfblad in die middel van die speeloppervlak. Daar is 'n dag/aandwedstryd gespeel tussen twee plaaslike spanne voor 'n klein skare. Gereelde rugbywedstryde het egter nog nie plaasgevind nie.
Gesinsekonomie
Geskiedenis
Die Nuwe Tuisekonomie wat in die 1960's ontwikkel is, is steeds een van die hoofbenaderings in die veld van gesinsekonomie in die 21ste eeu. Die huishoudingproduksiefunksie is bekend gestel deur Gary Becker in sy artikel " 'n Teorie oor die toewysing van tyd" en word gebruik in die ontleding van baie huishoudelike besluite. Theodore W. Schultz het aspekte van die gesin weergegee wat belangrik is vir die hele ekonomie en wat benadruk is deur Becker en Mincer, die grondleggers van die Nuwe Tuisekonomie: die produksie van menslike kapitaal in die vorm van belegging in kinders, die onderhoud van volwassenes se menslike kapitaal, die manier waarop gesinslede hulle tyd tussen mark- en huishoudelike werk verdeel, en verbruiksbesluite in die gesin.
Wilhelm Eich
Verhuising na Okahandja
In Januarie 1904 tydens die Herero-opstand, het hy die moord op wit mense (garnisoenlede op die militêre pos, sowel as enkele handelaars en besoekers) aanskou. Opperhoof Samuel Maharero het egter sendelinge, wit vroue en buitelanders begenadig en Eich kon Waterberg gevolglik op 24 Februarie met vroue en kinders verlaat om Okahandja op 9 April te bereik. Hier het hy gedurende die volgende paar jaar waardevolle werk verrig, onder meer van 1904 tot 1910 as president van die Herero-sending ('n amp wat hy van 1919 tot 1925 weer beklee het), terwyl hy ook 'n weeshuis vir bruin kinders opgerig en aan die hoof daarvan gestaan het tot 31 Desember 1907.
Sjamasj
God van reg, geregtigheid en redding
Soms is Sjamasj ook met die planeet Saturnus verbind. Die Amerikaanse letterkundige Morris Jastrow jr. identifiseer Sjamasj as dié planeet.
Colorado
Die Coloradorivier ontspring in die Rocky Mountains Nasionale Park in die deelstaat.
Geskiedenis
Die Verenigde State het afstand gedoen van sy aanspraak op alle grond suid en wes van die Arkansasrivier in die aankoop van Florida van Spanje met die 1819 Adams-verdrag. Meksiko het uiteindelik in 1821 onafhanklikheid verkry, maar sy noordelike gebiede aan die Verenigde State afgestaan ​​ná die Meksikaans-Amerikaanse Oorlog, met die 1848-vrede van Guadalupe Hidalgo. In 1849 het die Mormone van Deseret die buitewettige Voorlopige Staat Deseret gestig, wat op die hele Greenriver-waterskeiding en die Colorado aanspraak gemaak het. Die federale regering het geweier om hierdie staat te erken, waarna die Mormone vir meer as 20 jaar daarvan weerhou is om die gebied oos van die Greenriver te koloniseer. Die Verenigde State het die gebied van die toekomstige Colorado verdeel in die Nieu Mexico-en Utah-gebiede, beide geskep in 1850, en die Kansas en Nebraska-gebiede, beide geskep in 1854.
Die meeste Amerikaanse setlaars wat weswaarts na Oregon, Deseret of Kalifornië getrek het, het die harde Rotsgebergte vermy. In plaas daarvan het hulle die North Flat en die Sweetwaterriver gevolg deur wat nou Wyoming is. Op 9 April 1851 het Spaanse setlaars van Taos, Nieu-Mexico, die dorpie San Luis gestig, toe nog in die Nieu-Mexico-gebied, maar wat later Colorado se eerste permanente Europese nedersetting sou word.
In 1864 het 'n gewapende konflik tussen die Indiane en die Verenigde State, die Colorado-oorlog, daartoe gelei dat alle Colorado-Indiane na Oklahoma gedeporteer is.
Met die 1930-sensus het Colorado 'n bevolking van meer as een miljoen gehad. Die staat het in die 1930's onder die Groot Depressie en die Stofbak gely, maar 'n groot immigrasiegolf na die Tweede Wêreldoorlog het die ekonomie 'n hupstoot gegee. Toerisme en die hoë-tegnologie industrie het belangrike steunpilare van die ekonomie geword. Met die 2000-sensus het Colorado 'n bevolking van meer as 4,3 miljoen gehad.
George Sampson
George Sampson (gebore 29 Junie 1993) is 'n Britse akteur. Hy is bekend vir sy rolle in die rolprent StreetDance 3D (2010) en in die televisiereekse Emmerdale (1972), Waterloo Road (2006), en Mount Pleasant (2011).
Institute for the Future
Skepping
• Om die moontlike toekomste vir ons [VSA] nasie en vir die internasionale gemeenskap sistematies te ondersoek.
Werk
• Die Foresight Engine instrument: Die Tienjaar voorspelling is die Instituut se primêre produk, wat sedert 1978 bedryf word. Dit volg vandag se latente seine en voorspel wat hulle in tien jaar vir besighede sal beteken. It tracks today’s latent signals, and forecasts what they might mean for business in ten years' time.
Vorige leiers
•	Bob Johansen (1996-2004)
Bosoordeelboom
Die bosoordeelboom (Erythrophleum suaveolens) is 'n middelgroot tot groot boom. Die spesie is 'n middelgroot boom wat 25 – 30 m hoog kan word en dikwels lae vertakkings het. Die bas het fyn skeurtjies en is grys van kleur. Dit het afwisselende blare; die blaarsteel en -spil kan 35 cm lank word. Die bloeiwyse is 'n okselstandige pluim met piekagtige trosse wat 12 cm lank kan word. Die vrug is 'n plat met 'n effens geboë peul. 5-17 cm x 3-5 cm.
Sam Shilowa
Mbhazima (Sam) Shilowa, was die premier van Gauteng van 15 Junie 1999 tot 29 September 2008. Hy het sy politieke loopbaan begin as vakbondleier, en was ook Sekretaris-Generaal van COSATU en 'n KODESA onderhandelaar vir die ANC. Shilowa is ook bekend vir sy steun aan die Gautrein-projek.
Ohio
Ohio se leuse is "By God is alles moontlik".
Rehoboth
Geskiedenis
In 1870 het die Basters, wat in 1868 uit die Kaapkolonie gemigreer het, die gebied binnegetrek en is toestemming verleen om hulle op Rehoboth te vestig deur die vredeskonferensie van Okahandja, op 23 September 1870. Binne 'n paar jaar was die Basters nou verbonde aan die dorp en het as die Rehoboth Basters of Rehobothers geïdentifiseer. Die bevolking het vinnig toegeneem van die aanvanklike sowat 333 in 1870, 800 in 1874 en 1500 teen 1885. Die groeiende Basterbevolking het hulle in die omliggende gebiede gevestig, wat bekend sou word as die Rehoboth Gebied.
Moderne kuns
Oorsprong in die 19de eeu
Die pioniers van moderne kuns was die romantici, realiste en die impressioniste. Ander bewegings wat teen die laat 19de eeu na vore gekom het en ook 'n invloed op moderne kuns sou hê, was postimpressionisme en simbolisme.
Trisa Hugo
Trisa Hugo is 'n Suid-Afrikaanse skrywer.
YMCA
Die YMCA is 'n afkorting vir die Young Men's Christian Association. Die assosiasie is op 6 Junie 1844 deur George Williams in Londen gestig en het ten doel om werk en ontspannings geriewe van mense te verbeter. Die YMCA se hoofkwartier is tans in Genève, Switserland.
Johannes Hendrik Conradie
Johannes Hendrik Conradie (die plaas Rietvlei, Prins Albert, Kaapkolonie, 10 Februarie 1872 – Klein-Brakrivier, Kaapprovinsie, 21 Januarie 1940) was die derde administrateur van Kaapland sedert Uniewording in 1910.
Anglo-Boereoorlog
Met die uitbreek van die Tweede Vryheidsoorlog op 11 Oktober1899 sluit hy hom as vrywilliger by die Vrystaatse strydmagte langs die wesgrens aan en neem deel aan die slae by Rooilaagte (25 November 1899), Modderrivier (28 November 1899) en Magersfontein (11 Desember 1899). In Januarie 1900 word hy deur die kuratorium van sy skool na die onderwys teruggeroep, en met die Britse besetting van Bloemfontein in Maart van daardie jaar is hy steeds op sy pos. Aangesien hy egter weier om die eed van trou aan die nuwe owerheid af te lê, beland hy in die gevangenis. Op voorspraak van J.G. (later sir John) Fraser, wie se seuns by hom op skool was, word hy op parool vrygelaat en na die Kaapkolonie teruggestuur, wat ook die einde van sy loopbaan in die onderwys beteken.
Gesinslewe
Conradie is in 1906 getroud met Johanna E. Brink, ’n suster van George Brink, oud-L.V. vir George. Uit die huwelik is een seun gebore.
Jan Groenewald
Lewe en werk
In 1996 onderneem hy ’n reis na Los Angeles om vas te stel waarom party akteurs daarin slaag om ’n sukses te maak in Hollywood en ander misluk. Hy koop in 1990 saam met Pieter de Vos ’n geskiedkundige huis in Vyfde Straat, Houghton, wat deur David Fleming, ’n vennoot in Herbert Baker se argitekfirma, ontwerp is. Hulle omskep die eiendom in die boetiekhotel Foxwood House met konferensiefasiliteite asook ’n honderdsitplekteater, waar daar gereeld opvoerings gehou word.
1. FC Germania 08 Ober-Roden
Die klub is op 10 April 1908 deur twee dosyn mans by die Zum Schützenhof-restaurant gestig. Gedurende beide Wêreldoorloë moes die klub sy bedrywighede opskort omdat soveel van sy lede vir militêre diens opgeroep is. Die klub het tussen 1952 en 1963 die eerste keer op die vierde vlak gespeel in die Amateurliga Hessen. Na 1963 moes hulle egter wag tot 1992, toe daar na die Landesliga Hessen gepromoveer is, om weer op hierdie vlak mee te ding.
1442
Die jaar 1442 was 'n gewone jaar wat volgens die Gregoriaanse kalender op 'n Saterdag begin het. Dit was die 42ste jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Nineve
Uitgrawings word sedert die 19de eeu op die terrein gedoen, en talle paleise en tempels is al ontdek. Van die stadspoorte is ook gerekonstrueer. Groot kommer bestaan egter tans oor die agteruitgang van die terrein, veral weens moderne uitbreidings in die gebied, plundery en die optrede van die ekstremistiese militantegroep Isis.
Stadsmuur en -poorte
duimnael|200px|links|’n Vereenvoudigde plan van antieke Nineve wys die stadsmure en -poorte. Die ruïnes van Nineve word omring deur die oorblyfsels van ’n enorme klip- en moddersteenmuur uit 700 v.C. Dit was sowat 12 km lank; dit het bestaan uit ’n klipmuur van sowat 6 m hoog, wat omring is deur ’n moddersteenmuur van sowat 10 m hoog en 15 m dik. Bo-op die klipmure was kantele.
Bedreigings vir Nineve
Net ’n paar dae ná die vernietiging van die artefakte het Isis oorblyfsels van die Unesco-wêrelderfenisgebiede Chorsabad, Nimroed en Hatra verwoes.
Carl Heinrich Beiderbecke
Herkoms en opleiding
Beiderbecke die seun van Heinrich Christoph Beiderbecke, 'n onderwyser, en sy vrou, Sophie Becker. Van sy jeug is niks bekend nie, behalwe dat hy op 22 Februarie 1868 in die Rynse Sendinginstituut van Barmen opgeneem is, waar hy ook sy studie voltooi het. Ná sy bevestiging op 16 Augustus 1871 het hy opdrag ontvang om na Duits-Suidwes-Afrika te gaan.
Verhuising na die VSA
Volgens N. Mossolow in die Suid-Afrikaanse Biografiese Woordeboek werp Beiderbecke se lewe en werk “in 'n mate lig op die geskiedenis van die Rynse Sending in Suidwes-Afrika, veral wat teenspoed betref”. Sy twee kinders is albei in Duits-Suidwes-Afrika gebore.
Lotte Munk
Lotte Munk (gebore 8 Oktober 1969) is 'n Deense aktrise. Sy is bekend vir haar rolle in die rolprente Idioterne (1998) en Island of Lost Souls (2007), en in die televisiereekse Forbrydelsen (2007) en Bron/Broen (2011).
Friedrich Wilhelm Kolbe
Verhuising na Suid-Afrika
Eerw. Kolbe het minstens een kind gehad, Friedrich Carl.
Watsonia elsiae
Watsonia elsiae is 'n geofiet wat tot die genus Watsonia behoort en is deel van die fynbos. Die plant is endemies aan die Oos-Kaap en die Wes-Kaap en kom voor van Uniondale tot by Joubertina. Daar is drie subpopulasies wat bedreig word deur indringerplante.
Indicator (genus)
Spesies
Die volgende spesies behoort aan die genus:
Gereformeerde kerk Johannesburg
Jare van uitbreiding
duimnael|regs|300px|Ds. J.V. en mev. [[Martha Coetzee en van die gemeente se susters, afgeneem in Melville.]]
Intussen kom daar nog meer uitbreiding sodat die Algemene Vergadering van Transvaal toestemming verleen dat in Maart 1905 'n derde gemeente op die Witwatersrand gestig kon word, naamlik Germiston. Die eerste konsulent, ds. H.J.R. du Plessis het 11 jaar lank hier gearbei tot Germiston in kombinasie met Bethal gegaan het nadat ds. J.C. van der Walt beroep is.
Die koms van ds. J.V. Coetsee
duimnael|regs|180px|Ds. [[J.V. Coetzee|Jan Viljoen Coetzee, medeleraar van Johannesburg van 1918 tot 1925.]] duimnael|links|230px|Di. [[J.V. Coetzee en T.T. Spoelstra, 1926.]] In Junie 1915 kom prop. J.V. Coetzee na Johannesburg as hulpprediker. Van die naweë van die opstand skryf hy as volg: "Ek het besluit om aan die uitnodiging van Johannesburg gehoor te gee en begin Junie 1915 as hulpprediker daar aangekom, net nadat die opgesweepte Johannesburgse gepeupel destyds die Duitse winkels en sake daar geplunder en uitgebrand het en op hulle deurtog gestuit is in die Dardanelle van die duikweg deur 'n piksteel-en-knuppelkommando van Boere. Die opgewondenheid onder die gemeentelede het nog hoog geloop toe ek daar aangekom het. Baie van hulle was ook lede van daardie gedugte piksteel-kommando wat die Dardanelle tussen Fordsburg en Vrededorp verdedig het, en hulle het nog druk nabetragting gehou oor die gebeurtenisse."
Gemeentes ontstaan uit Johannesburg
'n Soortgelyke vermindering in die getal gemeentes wat Johannesburg se naam dra, het in die NG Kerk gebeur: In 2015 het nog net Johannesburg bestaan nadat Johannesburg-Noord met Andrew Murray saamgesmelt het en die gemeente later as Andrew Murray bekendgestaan het, terwyl Johannesburg-Oos, -Suid en -Wes by ander gemeentes ingelyf is.
1445
Die jaar 1445 was 'n gewone jaar wat volgens die Gregoriaanse kalender op 'n Woensdag begin het. Dit was die 45ste jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Mercedes AMG Petronas F1-span
2020 - hede
† Die renjaer het nie die wedren voltooi nie, maar is nogtans geklassifiseer omdat hy meer as 90% van die ren voltooi het.
Bophuthatswana
Internasionale reaksie
Ten spyte van die amptelike isolasie het die regering in Mmabatho daarin geslaag om ’n handelskantoor in Tel Aviv, Israel te vestig en het die land ook sake gedoen met die buurland Botswana. Botswana het ingestem om “informele ooreenkomste” met Bophuthatswana aan te gaan ten einde makliker oorgrensbewegings te fasiliteer.
President Mangope was sterk ten gunste van onafhanklikheid en het gemeen dat onafhanklikheid sy mense in ’n sterker posisie sou plaas om met Suid-Afrika te onderhandel: “Ons sal eerder met die moeilikhede van die administrasie van ’n gefragmenteerde gebied, as die toorn van die buitewêreld en beskuldigings van waningeligte mense, wou werk. Dit is die prys wat ons bereid is om te betaal om die meesters van ons eie lot te wees.”
Staatsgreep van 1994
Aan die begin van 1994, met Suid-Afrika op die drumpel van ’n demokratiese verkiesing, het president Lucas Mangope die herinlywing by Suid-Afrika teengestaan. Veertig mense is beseer toe troepe van die Bophuthatswana Weermag op staatsamptenare gevuur het. Mangope het toenemend ’n onbuigsame houding ingeneem en regter Johann Kriegler, voorsitter van die Onafhanklike Verkiesingskommissie, se oproep tot vrye politieke aktiwiteit in die gebied, verwerp. Hy het eensydig die helfte van die personeel van die Bophuthatswana Uitsaaikorporasie afgedank en daarmee saam twee televisiestasies en drie radiostasies gesluit.